Lav et referat af nedenstående tekst:

Tekst:
Julehandlen for de fysiske butikker blev afkortet på grund af en coronanedlukning, og også januarudsalget er hårdt ramt. I august slog en ny herretøjsbutik i Aalborg dørene op, og det har mildt sagt ikke været med den bedste timing. Da Karl Martin Hosbond åbnede sin herretøjsbutik i Aalborg i august, havde han ikke forestillet sig, at det første halve år skulle blive så udfordrende, som det har vist sig. - Det har været alpe d’huez inden for iværksætteri… Det har væretr op ad bakke, og der har været nogle få flade perioder, men det er som om et hver gang, der har været et pressemøde eller nogle optakter med noget nyt, har det givet 14 dage med skræk og rædsel, siger butiksindehaveren. - Det gør ondt Nogle butikker har op mod 60 procent af deres årsomsætning i forbindelse med julehandlen, men for deKARL har den første af slagsen været fyldt med restriktioner, og det har betydet 20 procent mindre omsætning end håbet. - I de 15 år jeg har været med i detailhandel, er det her den mærkeligste jul, jeg nogensinde har oplevet. Jeg føler, vi har måttet kæmpe for alt. Ifølge Aalborg Cityforening endte julehandlen på et tåleligt niveau omstændighederne taget i betragtning. - Et skud fra hoften er, at man har fået 70 til 80 procent af det håbede, og det er klart, at det gør ondt, siger Flemming Thingbak, direktør for Aalborg Cityforening. Indtil nedlukningen den 17. december havde Magasin i Aalborg en rigtig fin december, men måtte vinke farvel til de mest indbringende dage. - I og med at vores omsætning stiger dag for dag tættere på jul, så er det selvfølgelig noget, der kan mærkes, siger Tina Mikkelsen, Forretningschef, Magasin i Aalborg. Januarudsalget er i gang online, hvor der er stor vækst sammenlignet med tidligere, men alligevel er det nogle hårde uger for detailhandlen. - Online kan ikke hamle op med handel i syv fysiske forretninger, siger hun. Januarudsalg kan ikke hente det mistede Til trods for at januarudsalget måske starter op midt på måneden, bliver det ikke med det sædvanlige resultat. Tilbage hos deKARL har man de seneste måneder selv kørt rundt og afleveret varer i hele Nordjylland. - Vi bliver ved med at prøve at være kreative for at overlever, men der er ingen tvivl om, at det bliver en stakket frist, hvis det fortsætter, siger Karl Martin Hosbond. Detailhandlen skal indtil videre holde lukket til og med d. 17. januar.

Referat:
De fysiske butikker er hårdt ramt på omsætningen med nedlukningen, der varer både hen over jul og januarudsalget.